S-166/2008

Mál þetta, sem þingfest var þann 18. mars sl. og dómtekið 27. maí sl., var höfðað með ákæru lögreglustjórans á Selfossi, dagsettri 17. mars 2008, á hendur J-kk-þgf B-kk-þgf G-kk-þgf, kt. 000000-0000, Álftarima 5, Selfossi,

„fyrir brot á áfengislögum og lögreglulögum, þjófnað og hótanir,

I.

Með því að hafa, að morgni mánudagsins 29. október 2007 í verslun Nóatúns á Selfossi, valdið hneykslan á almannafæri vegna ölvunar.

Telst brot ákærða varða við 21. gr., sbr. 1. mgr. 27. gr. áfengislaga nr. 75,1998.

II.

Með því að hafa, að að kvöldi sunnudagsins 13. janúar 2008 í verslun Nóatúns á Selfossi, valdið hneykslan og óspektum á almannafæri vegna ölvunar og æsings og fyrir að hafa umrætt sinn neitað fyrirmælum lögreglu um að yfirgefa verslunina.

Telst brot ákærða varða við 21. gr., sbr. 1. mgr. 27. gr. áfengislaga nr. 75,1998 og 19. gr., sbr. 41. gr. lögreglulaga nr. 90,1996.

III.

Með því að hafa síðdegis föstudaginn 25. janúar 2008 tekið ófrjálsri hendi í verslun Nóatúns á Selfossi, tvo „1944“ rétti, eina „ömmu“ pizzu, kartöflusalat og hrásalat, Goða þorrabakka og einn „öskudagshatt“, samtals að verðmæti kr. 4.122 og gengið með umræddar vörur framhjá kassa verslunarinnar án þess að greiða fyrir þær.

Telst háttsemi ákærða varða við 1. mgr. 244. gr. almennra hegningarlaga en til vara við 245. gr. sömu laga.

IV.

Með því að hafa, þriðjudaginn 29. janúar 2008 í og fyrir utan verslun Nóatúns á Selfossi valdið hneyklsan á almannafæri vegna ölvunar og fyrir að hafa skömmu eftir að lögregla kom á vettvang, fyrir utan útidyr verslunarinnar, hótað B-kk-þgf S-kk-þgf, kt. 000000-0000, lagerstjóra Nóatúns á Selfossi, lífláti. Var þessi háttsemi ákærða fallin til þess að vekja hjá B-kk-þgf ótta um líf sitt og velferð.

Telst brot ákærða varða við 21. gr., sbr. 1. mgr. 27. gr. áfengislaga nr. 75,1998 og 233. gr. almennra hegningarlaga nr. 19/1940.

V.

Með því að hafa, síðdegis miðvikudaginn 30. janúar 2008 í verslun Nóatúns á Selfossi og skömmu síðar á Austurvegi á Selfossi, valdið hneykslan á almannafæri vegna ölvunar.

Telst brot ákærða varða við 21. gr., sbr. 1. mgr. 27. gr. áfengislaga nr. 75,1998.

VI.

Með því að hafa, síðdegis mánudaginn 18. febrúar 2008 í Snælandsvídeói á Selfossi, valdið hneykslan á almannafæri vegna ölvunar.

Telst brot ákærða varða við 21. gr., sbr. 1. mgr. 27. gr. áfengislaga nr. 75,1998.

VII.

Með því að hafa, föstudaginn 22. febrúar 2008 í anddyri verslunar Nóatúns á Selfossi, valdið hneykslan á almannafæri með því að sofa þar ölvunarsvefni.

Telst brot ákærða varða við 21. gr., sbr. 1. mgr. 27. gr. áfengislaga nr. 75,1998.

VIII.

Með því að hafa, síðdegis laugardaginn 23. febrúar 2008 í Snælandsvídeói á Selfossi, valdið hneykslan á almannafæri vegna ölvunar.

Telst brot ákærða varða við 21. gr., sbr. 1. mgr. 27. gr. áfengislaga nr. 75,1998.

Þess er krafist að ákærði verði dæmdur til refsingar.

Í málinu gerir G-kk-nf J-kk-nf kt. 000000-0000, f.h. Kaupás, kröfu um að ákærði verði dæmdur til greiðslu skaðabóta að fjárhæð kr. 4.122,- auk vaxta samkvæmt 8. gr. vaxtalaga frá tjónsdegi og dráttarvaxta að liðnum mánuði frá birtingu kröfunnar til greiðsludags.“

Ákærði, sem kom fyrir dóminn þann 17. apríl sl., játaði sök varðandi ákærulið III en neitaði sök í öðrum ákæruliðum. Krafðist verjandi ákærða vægustu refsingar sem lög leyfa varðandi ákærulið III en sýknu að öðru leyti og að málsvarnarlaun hans yrðu greidd úr ríkissjóði. Til vara krafðist hann vægustu refsingar sem lög leyfa.

Ákæruliður I.

Ákærði neitaði sök. Í gögnum málsins liggur fyrir skýrsla lögreglu þar sem fram kemur að húsvörður Nóatúns hefði óskað eftir aðstoð lögreglu vegna ákærða þar sem hann ónáðaði þar starfsfólk og viðskiptavini verslunarinnar en ákærði neitaði að yfirgefa verslunina. Hefði ákærði verið færður í handjárn af lögreglu og færður á lögreglustöð.

I-kk-nf G-kk-nf og R-kk-nf O-kk-nf lögreglumenn og H-kk-nf G-kk-nf H-kk-nf húsvörður komu fyrir dóminn og staðfestu að ákærði hefði verið ölvaður og með óspektir í versluninni Nóatún í umrætt sinn. Telst háttsemi ákærða sönnuð varðandi þennan ákærulið og verður ákærði sakfelldur fyrir hann.

Ákæruliður II.

Í frumskýrslu lögreglu kemur fram að óskað hafi verið eftir aðstoð lögreglu 13. janúar sl. í verslunina Nóatún á Selfossi þar sem ákærði væri í versluninni mjög ölvaður og ónáðaði viðskiptavini með betli en hann neitaði að yfirgefa verslunina. Þegar lögreglan hafði afskipti af ákærða, sem var staddur við kjötborðið í versluninni, hefði hann brugðist hinn versti við og neitað að fara út. Neitaði ákærði að hlýða fyrirmælum lögreglunnar og var honum þá tilkynnt að hann væri handtekinn. Ákærði hefði streist mjög á móti og að lokum féllu ákærði og F-kk-nf B-kk-nf B-kk-nf lögreglumaður í gólfið.

F-kk-nf B-kk-nf B-kk-nf lögreglumaður kom fyrir dóminn og staðfesti þá háttsemi sem lýst var í lögregluskýrslunni og ákæru.

Telur dómurinn sannað að ákærði hafi sýnt af sér þá háttsemi sem lýst er í ákæru og verður hann sakfelldur fyrir hana en hún er réttilega færð til refsiákvæða.

Ákæruliður III.

Ákærði játaði fyrir dóminum að hafa tekið ófrjálsri hendi mat í versluninni Nóatúni ásamt hatti eins og lýst er í ákæru. Samrýmist sú játning gögnum málsins og verður ákærði sakfelldur fyrir þá háttsemi sem er réttilega færð til 1. mgr. 244. gr. almennra hegningarlaga nr. 19/1940.

Ákæruliður IV.

Í lögregluskýrslu kemur fram að óskað hafi verið eftir aðstoð lögreglu í verslunina Nóatún vegna æsings og ölvunar ákærða en ákærði neitaði að yfirgefa verslunina. Þá segir í skýrslunni að ákærði hafi verið með hótanir í garð starfsmanna. Hefði lögreglan þurft að handtaka ákærða en hann hefði verið sjáanlega mjög ölvaður, reikull í spori og óskýr í tali. Neitaði hann að fara að fyrirmælum lögreglu og var ákærði handtekinn og færður á lögreglustöð.

O-kvk-nf I-x-x og O-kk-nf Á-kk-nf lögreglumenn gáfu skýrslu fyrir dómi og staðfestu það sem kemur fram í lögregluskýrslu. Þá kom fyrir dóminn vitnið B-kk-nf S-kk-nf, lagerstjóri verslunarinnar, sem staðfesti að ákærði hefði verið með ólæti og hótanir í sinn garð inni í versluninni. B-kk-nf kvaðst ekki hafa tekið hótanir ákærða alvarlega, eða svo að hann hafi talið sér stafa ógn af. Féll ákæruvaldið frá þeirri háttsemi í ákæru.

Með vísan til framburðar vitna sem samrýmast gögnum málsins þykir sannað að ákærði hefur gerst sekur um þá háttsemi sem lýst er í ákærulið IV varðandi hneykslan og óspektir á almannafæri og verður hann sakfelldur fyrir það, en háttsemin er réttilega færði til refsiákvæða.

Ákæruliður V.

Í lögregluskýrslu kemur fram að óskað hafi verið eftir aðstoð lögreglu í verslunina Nóatún vegna ölvaðs manns sem léti ófriðlega. Ákærði væri með ólæti, öskraði á viðskiptavini og starfsfólk og neitaði að yfirgefa verslunina en hann hefði ausið svívirðingum yfir fólk. Í framhaldi hefði lögreglan haft afskipti af ákærða sem hefði verið áberandi ölvaður.

R-kk-nf O-kk-nf, R-kk-nf Þ-kk-nf S-kk-nf og E-kk-nf K-kk-nf lögreglumenn komu fyrir dóminn og staðfestu það sem fram kemur í lögregluskýrslum um atvikið. Þykir því fram komin lögfull sönnum um að ákærði hafi gerst sekur um þá háttsemi sem lýst er í ákæru og er hún réttilega heimfærð til refsiákvæða. Verður ákærði því sakfelldur fyrir þennan ákærulið.

Ákæruliður VI.

Í lögregluskýrslu kemur fram að lögreglan hefði verið kölluð að Snælandsvídeó á Selfossi þar sem ákærði væri að ónáða og áreita viðskiptavini innandyra. Þegar lögreglan kom á vettvang hefði ákærði verið æstur og sjáanlega mjög ölvaður og illa til fara. Ákærði hefði verið færður á lögreglustöðina til að láta áfengisvímuna renna af honum en ákærði hefði orðið mjög æstur og kallað lögreglumennina alls kyns fúkyrðum.

H-kk-nf P-kk-nf Æ-kk-nf og A-kk-nf Þ. G-kk-nf lögreglumenn komu fyrir dóminn og staðfestu það sem kemur fram í lögregluskýrslunni. Kváðu þeir að ákærði hefði verið útældur, illa lyktandi og mjög ölvaður þegar lögreglan kom á vettvang. Þykir dóminum fram komin lögfull sönnum um að ákærði hafi gerst sekur um þá háttsemi sem lýst er í ákæru og verður hann sakfelldur fyrir hana.

Ákæruliður VII.

Í upplýsingaskýrslu lögreglunnar kemur fram að lögreglan hafi verið kölluð til aðstoðar þar sem ákærði lægi og svæfi ölvunarsvefni í anddyri verslunarinnar Samkaups á Selfossi. Þegar lögreglan kom á vettvang hefði ákærði verið illa áttaður og mjög ölvaður. Var hann færður í fangaklefa í framhaldi.

S-kk-nf K-kk-nf og O-kk-nf Á-kk-nf lögreglumenn gáfu skýrslu fyrir dóminum og staðfestu það rétt sem kæmi fram í skýrslu lögreglunnar. Þykir því fram komin lögfull sönnun þess að háttsemi ákærða sé rétt lýst í þessum ákærulið og verður hann sakfelldur fyrir en háttsemin er réttilega færð til refsiákvæða.

Fallið var frá ákærulið VIII.

Niðurstöður.

Fyrir dóminn komu allir þeir lögreglumenn sem haft hafa afskipti af ákærða í þau skipti sem ákært er fyrir, auk þess að lagerstjóri Nóatúns og húsvörður komu einnig fyrir dóminn og staðfestu þá háttsemi sem ákærða er gefin að sök. Þá liggur fyrir læknisvottorð V-kk-ef Ó-kk-ef, læknis á HSU, þar sem segir að ákærði sé mjög langt leiddur af áfengissjúkdómi. Hann hafi misnotað áfengi í fjöldamörg ár og í miklu óhófi. Hann hafi hlotið mjög alvarlegan líkamlegan og andlegan skaða af drykkju sinni. V-kk-nf gaf skýrslu fyrir dómi og staðfesti vottorð sitt. Kvað hann hegðun ákærða hafa versnað verulega síðastliðið ár og væri dómgreind hans skert.

Samkvæmt sakavottorði ákærða var hann síðast dæmdur þann 20. maí 2003 fyrir brot gegn 248. gr. almennra hegningarlaga nr. 19/1940 og gert að greiða 10.000 krónur í sekt til ríkissjóðs. Önnur brot ákærða hafa ekki áhrif við ákvörðun refsingar nú. Að öllu ofansögðu virtu er refsing ákærða hæfilega ákveðin 90.000 krónur í sekt til ríkissjóðs sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í átta daga.

Þá skal ákærða gert að greiða allan sakarkostnað sem eru málsvarnarlaun skipaðs verjanda hans, S-kk-ef S-kk-ef hæstaréttarlögmanns, 149.400 krónur að meðtöldum virðisaukaskatti.

Í málinu gerir G-kk-nf J-kk-nf, kt. 000000-0000 f.h. Kaupáss kröfu um skaðabætur að fjárhæð 4.122 krónur auk vaxta. Ákærði tók ekki afstöðu til bótakröfunnar við þingfestingu málsins. Í gögnum málsins liggja fyrir kvittanir vegna matar og hatts að fjárhæð 4.122 krónur. Þá kemur fram í kröfugerð brotaþola krafa um dráttarvexti samkvæmt 8. gr. laga um vexti og verðtryggingu nr. 38/2001 frá tjónsdegi og dráttarvöxtum samkvæmt 1. mgr. 6. gr. sömu laga að liðnum mánuði frá birtingu kröfunnar til greiðsludags. Þar sem vaxtakrafan er reifuð á réttan hátt í kröfubréfinu þykir, þrátt fyrir vanreifun í ákæru, rétt að taka vaxtakröfuna til greina ásamt kröfufjárhæðinni.

Ó-kk-nf H-kk-nf K-kk-nf, sýslumaður á Selfossi, sótti mál þetta.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, J-kk-nf B-kk-nf G-kk-nf, greiði 90.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í átta daga.

Ákærði greiði allan sakarkostnað, sem eru málsvarnarlaun skipaðs verjanda ákærða, S-kk-ef S-kk-ef hæstaréttarlögmanns, 149.400 krónur að meðtöldum virðisaukaskatti.

Ákærði greiði G-kk-þgf J-kk-þgf, kt. 000000-0000, fyrir hönd Kaupáss 4.122 krónur auk vaxta samkvæmt 8. gr. vaxtalaga nr. 38/2001 frá 25. janúar 2008 til 1. mars 2008 en með dráttarvöxtum samkvæmt 6. gr. sömu laga frá þeim degi til greiðsludags.

Á-kvk-nf G-kvk-nf.